Incident periculos care dă apă la moară celor care evită să meargă cu taxiul. Un taximetrist a scos astăzi un pistol din portbagaj în timp ce se certa cu un client, în apropiere de aeroportul Otopeni.

Şoferul a purtat un dialog aprins cu pasagerul, apoi a recurs la argumentul suprem. A pus arma la brâu şi s-a urcat în maşină, nu înainte de a-şi mai ameninţa o dată clientul.

Incidentul vine la nici două săptămâni după ce primăria Bucureştiului a votat un regulament strict care îi obligă pe taximetrişti la un comportament exemplar, sub ameninţarea unor amenzi de până la 500 de lei.